Celje, 20. september 2019

**SPOROČILO ZA JAVNOST**

# VPIS V VIŠJE STROKOVNO IZOBRAŽEVANJE V 2. PRIJAVNEM ROKU V ŠTUDIJSKEM LETU 2019/2020

Izbirni postopek za vpis v višje strokovno izobraževanje v drugem prijavnem roku v študijskem letu 2019/2020 je za vse prijavljene kandidate opravila Višješolska prijavna služba s sedežem na Šolskem centru Celje. 23. septembra 2019 bodo kandidati pisno obveščeni o izidu izbirnega postopka. Vsi podatki o tem so bili poslani tudi višjim strokovnim šolam. Sprejeti kandidati se morajo v 1. letnik vpisati do 1. oktobra 2019, o datumu vpisa jih pisno obvestijo višje strokovne šole.

Glede na spremembo Zakona o višjem strokovnem izobraževanju, imajo prednost pri vpisu v redni študij kandidati, ki pred tem še niso bili vpisani v redni študij v višjem strokovnem ali visokošolskem izobraževanju v Republiki Sloveniji. Prav tako se ne morejo vpisati v redni študij v višjem strokovnem izobraževanju kandidati, ki so že bili tri leta vpisani v študijski program visokega šolstva (zavrnjenih je bilo 71 kandidatov, lani 67 kandidatov).

**Sprejeti kandidati**

Od vseh **1772** prijavljenih kandidatov v drugem prijavnem roku jih je **izpolnilo pogoje za vpis 1580**. Od teh je **sprejetih 1535 kandidatov (97 %), zavrnjenih pa 45 (3 %).**

Na drugem prijavnem roku je od 926 kandidatov za redni študij, ki izpolnjujejo vpisne pogoje, sprejetih 889 ali 96 %; od 654 kandidatov za izredni študij pa vsi ali 99 %.

**Pregled po željah**

Če pogledamo vse sprejete kandidate, se je prva želja za vpis uresničila 95,2 % (lani 94,8 %), druga želja 4,4 % (lani 4,6 %) in tretja 0,5 % (lani 0,5 %).

Za redni študij je bilo s prvo željo sprejetih 94,5 % kandidata (lani 94,1 %), z drugo 4,9 % (lani 5,0 %), s tretjo pa 0,6 % (lani 0,8 %); za izredni študij pa s prvo željo 96,1 % (lani 96,0 %), z drugo 3,6 % (lani 4,0 %), s tretjo pa 0,3 % (lani 0,0%).

Po zaključku drugega prijavnega roka se kandidati za izredni študij lahko vpišejo na še prosta mesta na višji strokovni šoli do 30. oktobra 2019.

|  |
| --- |
| **Pregled prijav v študijskem letu 2019/2020 - drugi rok** |
|  |  |  |  |  |  |  |  |
| **1. preglednica: število prijav oz. kandidatov, upoštevanih v izbirnem postopku** |  |  |
|  |  |  |  |  |  |  |  |
| **Št. vseh prijavljenih kandidatov** | **1772** |  |  |  |  |  |  |
| Št. odjavljenih kandidatov | 1 | 0,1% |  |  |  |  |  |
| Št. napačno prijavljenih kandidatov | 1 | 0,1% |  |  |  |  |  |
| Št. kandidatov, ki bodo lahko iz upravičenih razlogov izpolnili manjkajoče pogoje jeseni | 7 | 0,4% |  |  |  |  |  |
| Končno št. kandidatov, upoštevanih v izbirnem postopku | 1763 | 99,5% |  |  |  |  |  |
|  |  |  |  |  |  |  |  |
| **2. preglednica: izpolnjevanje oz. neizpolnjevanje vpisnih pogojev** |  |  |  |
|  |  |  |  |  |  |  |  |
| **Končno št. kandidatov, upoštevanih v izbirnem postopku** | **1763** |   |  |  |  |  |  |
| Št. kandidatov, ki izpolnjujejo vpisne pogoje | 1580 | 89,6% |  |  |  |  |  |
| Št. kandidatov, ki vpisnih pogojev ne izpolnjujejo | 183 | 10,4% |  |  |  |  |  |
|  |  |  |  |  |  |  |  |
| **3. preglednica: podatki o sprejetih in zavrnjenih kandidatih** |  |  |  |  |
|  |  |  |  |  |  |  |  |
|  | **SKUPAJ** |  | **Redni** |  | **Izredni** |  |  |
| **Izpolnjujejo vpisne pogoje** | **1580** |  | **926** | **58,6%** | **654** | **41,4%** |  |
| Sprejeti | 1535 | 97,2% | 889 | 96,0% | 646 | 98,8% |  |
| Zavrnjeni | 45 | 2,8% | 37 | 4,0% | 8 | 1,2% |  |
|  |  |  |  |  |  |  |  |
| **4. preglednica: uresničitev želja** |  |  |  |  |  |  |  |
|  |  |  |  |  |  |  |  |
|  | **SKUPAJ** |  | **Redni** |  | **Izredni** |  |  |
| **Sprejeti** | **1535** |  | **889** | **57,9%** | **646** | **42,1%** |  |
| 1. želja | 1461 | 95,2% | 840 | 94,5% | 621 | 96,1% |  |
| 2. želja | 67 | 4,4% | 44 | 4,9% | 23 | 3,6% |  |
| 3. želja | 7 | 0,5% | 5 | 0,6% | 2 | 0,3% |  |
|  |  |  |  |  |  |  |  |